open-index/open-wikipedia-markdown huggingface dataset:
கிசோரி லால் சர்மா

**கிசோரி லால் சர்மா** (*Kishori Lal Sharma*) என்பவர் ஒரு இந்திய அரசியல்வாதி ஆவார். இவர் 2024 இந்திய பொதுத் தேர்தலில் அமேதி மக்களவைத் தொகுதியில் இருந்து  நாடாளும்ன்ற உறுப்பினராக தேர்வு செய்யபட்டார்.

## அரசியல் வாழ்க்கை
சர்மா 2024 இந்திய பொதுத் தேர்தலில் அமேதி மக்களவைத் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர்  பாரதிய ஜனதா கட்சி வேட்பாளரான இசுமிருதி இரானியை 1,67,196 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பிரியங்கா சதீசு ஜர்கிகோலி

**பிரியங்கா சதீசு ஜர்கிகோலி** (*Priyanka Satish Jarkiholi*-பிறப்பு 1997) என்பவர் கருநாடகத்தினை சேர்ந்த இந்திய அரசியல்வாதி ஆவார். இவர் பெல்காவி மாவட்டத்தின் சிக்கோடி மக்களவைத் தொகுதியிலிருந்து முதல் முறையாக மக்களவை உறுப்பினராக உள்ளார். இவர் இந்திய தேசிய காங்கிரசு கட்சியினைச் சார்ந்தவர். இவர் 2024 இந்திய பொதுத் தேர்தலில் வெற்றி பெற்றார்.

## இளமையும் கல்வியும்
பிரியங்கா கருநாடகாவின் சிக்கோடியில் உள்ள யமகன்மார்டி கிராமத்தில் பழங்குடி சமூகத்தைச் சேர்ந்தவர். சொந்தமாகத் தொழில் செய்து வரும்  ஜர்கிகோலி கருநாடகாவின் பெலகாவியில் உள்ள விசுவேசுவரய்யா தொழில்நுட்ப பல்கலைக்கழகத்தில் 2021ஆம் ஆண்டில் வணிக நிர்வாகத்தில் முதுகலைப் பட்டம் பெற்றார்.

## தொழில் வாழ்க்கை
பிரியங்கா தனது அரசியல் அறிமுகத்தை கருநாடகாவில் 2024 இந்தியப் பொதுத் தேர்தலில் பெல்காம் மாவட்டத்தில் உள்ள சிக்கோடி மக்களவைத் தொகுதியில் வெற்றி பெற்றதன் மூலம் தொடங்கினார். இவர் பாரதிய ஜனதா கட்சியின் அன்னாசாகேப் சங்கர் ஜோலியை 90,834 வாக்குகள் வித்தியாசத்தில் தோற்கடித்தார். இவர் 51.21 சதவீத வாக்குகளைப் பெற்றார்.

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
சோபியா பிர்தௌஸ்

**சோபியா பிர்தௌஸ்** (*Sofia Firdous*; பிறப்பு: 1992) இந்தியாவின், ஒடிசா மாநிலத்தைச் சேர்ந்த ஓர் அரசியல்வாதி மற்றும் 2024 ஆம் ஆண்டு ஒடிசா சட்டப் பேரவைத் தேர்தலில் பாராபதி-கட்டாக் சட்டமன்றத் தொகுதியிலிருந்து தேர்ந்தெடுக்கப்பட்டுள்ள இவர் இந்திய தேசிய காங்கிரசின் உறுப்பினர். ஒடிசாவில் முஸ்லீம் சமூகத்தைச் சேர்ந்த முதல் பெண் சட்டமன்ற உறுப்பினராகத் தேர்ந்தெடுக்கப்பட்டவர்.

## பிறப்பும் கல்வியும்
சோபியா மெஹந்திபூர், சாந்தினிசௌக், லால்பாக் காவல் எல்லை, கட்டாக்கைச் சேர்ந்தவர். இவர் முன்னாள் காங்கிரஸ் எம்எல்ஏ முகமது மொகிமின் மகள் ஆவார்.

அவர் 2007 இல் கட்டாக்கில் உள்ள செயின்ட் ஜோசப் பெண்கள் உயர்நிலைப் பள்ளியில் ஐசிஎஸ்இ முடித்தார், 2009 இல் கட்டாக்கில் உள்ள ராவன்ஷா ஜூனியர் கல்லூரியில் பிளஸ் டூ படித்தார். பின்னர், பி.டெக். 2013 இல் புவனேஸ்வரில் உள்ள KIIT பல்கலைக்கழகத்துடன் இணைக்கப்பட்ட கலிங்கா இன்ஸ்டிடியூட் ஆப் இன்டஸ்ட்ரியல் டெக்னாலஜியில் சிவில் இன்ஜினியரிங் படித்துள்ளார். 2022 இல் பெங்களூருவில் உள்ள இந்தியன் இன்ஸ்டிடியூட் ஆஃப் மேனேஜ்மென்ட்டில் எக்ஸிகியூட்டிவ் ஜெனரல் மேனேஜ்மென்ட் திட்டத்தையும் முடித்துள்ளார்.

## குடும்பம்
இவர் ஷேக் மைராஜுல் ஹக் என்பவரை மணந்துள்ளார்.

## சட்டமன்ற உறுப்பினர்
சோபியா 2024 ஒடிசா சட்டப் பேரவைத் தேர்தலில், இந்திய தேசிய காங்கிரஸின் சார்பில் பாராபதி-கட்டாக் சட்டமன்றத் தொகுதியிலிருந்து பாரதிய ஜனதா கட்சியின் பூர்ண சந்திர மகாபத்ராவை 8,001 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பிஜுலி கலிதா மேதி

**பிஜுலி கலிதா மேதி** (*Bijuli Kalita Medhi*) என்பவர் ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குவகாத்தி மக்களவைத் தொகுதிக்கு 2024ஆம் ஆண்டு நடைபெற்ற இந்தியப் பொதுத் தேர்தலில்  போட்டியிட்டு வெற்றி பெற்று மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.

## மேலும் காண்க
* பாரதிய ஜனதா கட்சி
* குவகாத்தி மக்களவைத் தொகுத

## மேற்கோள்கள்

## வெளி இணைப்புகள்

*
*

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அசாமிய அரசியல்வாதிகள்
பகுப்பு:18ஆவது மக்களவை உறுப்பினர்கள்
அனில் பாபர்

**அனில் கலாஜெராவ் பாபர்** (Anil Kalajerao Baba 7 சனவரி 1950 - 31 சனவரி 2024) ஓர் இந்திய அரசியல்வாதி ஆவார், சிவசேனாவின் உறுப்பினராக கானாபூர் விதான் சபா தொகுதியில் இருந்து மகாராட்டிர சட்டமன்ற உறுப்பினராகப் பணியாற்றினார்.

## வாழ்க்கை
அனில் பாபர் ( *அனில்ராவ் பாபர்* என்று பரவலாக அறியப்படுகிறார்) கானாபூர் தாலுகாவில் உள்ள கார்டி கிராமத்தில் ஒரு விவசாயக் குடும்பத்தில் பிறந்தார். சிறு வயதிலேயே அரசியலில் ஈடுபட்ட இவர், 19 ஆம் வயதில் கார்டி கிராமத்தின் தலைவராகத் தேர்ந்தெடுக்கப்பட்டார். 1990, 1999, 2014, 2019 ஆகிய நான்கு முறை சட்டமன்ற உறுப்பினராக இருந்துள்ளார்  சரத் பவாருடன் 15 ஆண்டுகள் தேசியவாத காங்கிரசு கட்சிக்காகப் பணியாற்றினார். பின்னர் 2014 இல் அனில் பாபர் சிவசேனாவில் சேர முடிவு செய்தார். 2019 மகாவிகாஸ் அகாடி அரசாங்கத்தின் போது அமைச்சர் பதவிக்கு அனில் பாபரின் பெயர் விவாதிக்கப்பட்டது, ஆனால் அந்த நேரத்தில் அமைச்சகத்தால் நிராகரிக்கப்பட்டார். 2022 மகாராஷ்டிரா அரசியல் நெருக்கடியின் போது சிண்டேவை ஆதரித்த பின்னர் முதல்வர் ஏக்நாத் சிண்டேவின் நெருங்கிய மற்றும் நம்பகமான கூட்டாளியாக அறியப்பட்டார்.

## இறப்பு
பாபர் 31 சனவரி 2024 இல் தனது 74வது வயதில் நிமோனியா நோயினால்  சாங்லியில் இறந்தார் 

## அரசியல் வாழ்க்கை

## மேற்கோள்கள்


பகுப்பு:சாத்தாரா மாவட்ட நபர்கள்
பகுப்பு:சிவ சேனா அரசியல்வாதிகள்
பகுப்பு:2024 இறப்புகள்
பகுப்பு:1950 பிறப்புகள்
காந்தபஞ்சி சட்டமன்றத் தொகுதி

**காந்தபஞ்சி சட்டமன்றத் தொகுதி** (*Kantabanji Assembly constituency*) என்பது ஒடிசா மாநிலம் பாலங்கிர் மாவட்டத்தில் உள்ள ஒரு சட்டமன்றத் தொகுதி ஆகும்.

இந்தத் தொகுதியில் காந்தபஞ்சி, துரேகேலா தொகுதி, பங்கோமுண்டா மற்றும் முரிபகால் ஆகிய பகுதிகள் அடங்கும்.

2019ஆம் ஆண்டில், காந்தபஞ்சி சட்டமன்றத்தில் இந்திய தேசிய காங்கிரசு கட்சி 128 வாக்குகள் வித்தியாசத்தில் வெற்றி பெற்றது. இத்தேர்தலில் இந்திய தேசிய காங்கிரசு கட்சியினைச் சார்ந்த சந்தோசு சிங் சலுஜா வெற்றி பெற்றார். இந்த தொகுதியிலிருந்து பிஜு ஜனதா தளத்தின் ஹாஜி முகமது அயூப் கானா, 2009 ஒடிசா மாநில சட்டமன்றத் தேர்தலில் வெற்றி பெற்றார். இதற்கு முன்பு 2004ல் சுயேச்சை வேட்பாளராக ஹாஜி முகமது அயூப் கான் போட்டியிட்டு வெற்றி பெற்றார். 1990ல் ஜனதா தளத்தின் பிரசன்னா பாலும், 1985ல் சுயேச்சை வேட்பாளரான சைதன்யா பிரதானும், 1980 மற்றும் 1977-இல் காங்கிரசு கட்சியினைச் சார்ந்த பிரசன்ன பாலும் இத்தொகுதியின் சட்டமன்ற உறுப்பினராக இருந்துள்ளனர்.

காந்தபஞ்சியின் போலாங்கிர் மக்களவைத் தொகுதியின் ஒரு பகுதியாகும்.

## 2024 தேர்தல்
2024ஆம் ஆண்டு நடைபெற்ற ஒடிசா மாநிலச் சட்டப்பேரவைத் தேர்தலில் இத்தொகுதியில் பாரதிய ஜனதா கட்சியின் சார்பில் போட்டியிட்ட இலட்சுமன் பாக், நவீன் பட்நாயக் மற்றும் சந்தோசு சிங் சலுஜா ஆகியோரை தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## தேர்தல் முடிவுகள்

1961இல் இத்தொகுதி உருவாக்கப்பட்டதிலிருந்து, இன்றுவரை 16 தேர்தல்கள் நடத்தப்பட்டுள்ளன.

காந்தபஞ்சி தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:

### 2024
ஒடிசா சட்டமன்றத் தேர்தலின் 2ஆவது கட்டத்திலும், இந்திய பொதுத் தேர்தலின் 5ஆவது கட்டத்திலும் 2024 மே 20 அன்று வாக்குப்பதிவு நடைபெற்றது.

### 2019
2019 தேர்தலில், இந்திய தேசிய காங்கிரசு வேட்பாளர் சந்தோசு சிங் சலுஜா பாரதிய ஜனதா கட்சி வேட்பாளர் இலட்மன் பாக்-ஐ 128 வாக்குகள் வித்தியாசத்தில் தோற்கடித்தார்.

### 2014
2014 தேர்தலில், பிஜு ஜனதா தளம் வேட்பாளர் அயூப் கான் இந்திய தேசிய காங்கிரசு வேட்பாளர் சந்தோசு சிங் சலுஜாவை 3,868 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஒடிசாவில் அரசியல்
பகுப்பு:பலாங்கீர் மாவட்டம்
பகுப்பு:ஒடிசா சட்டமன்றத் தொகுதிகள்
கமலா நேரு பூங்கா, மும்பை

**கமலா நேரு பூங்கா** (*Kamala Nehru Park, Mumbai*) என்பது இந்தியாவின் மகாராட்டிராவின், மும்பையில் உள்ள தொங்கு தோட்ட வளாகத்தின் ஒரு பகுதியாகும். இது தோராயமாக 16,000 சதுர மீட்டர் பரப்பளவைக் கொண்டுள்ளது. (4 ஏக்கர்). மும்பையின் மலபார் மலையின் உச்சியில் அமைந்துள்ள இது பெருநகரமும்பை மாநகராட்சியின் நீர் மேலாண்மை பொறியியல் துறையால் உருவாக்கப்பட்டு பராமரிக்கப்படுகிறது. மும்பையின் முதன்மையான தோட்டங்களில் ஒன்றான இது இளம் குழந்தைகள் மற்றும் சுற்றுலாப் பயணிகளிடையே பிரபலமாக உள்ளது. தோட்டத்தில் மும்பை கடற்கரை உலாச்சாலைக் காட்சிகளை காணலாம். இது இராணியின் மாலை என்றும் அழைக்கப்படுகிறது.

*தேர் வாஸ் ஏன் ஓல்டு ஹூ லிவ்டு இன் எ ஷூ* என்ற குழந்தைகள் பாடலால் ஈர்க்கப்பட்டு காலணி அமைக்கப்பட்டது.  பெருநகரமும்பை மாநகராட்சியின் முன்னாள் சுற்றுச்சூழல் அதிகாரி சோலி அர்சிவாலா கமலா நேரு பூங்காவில் இந்த காலணியை வடிவமைத்திருந்தார்.

## வரலாறு
1952 இல் நிறுவப்பட்ட கமலா நேரு பூங்கா பல தசாப்தங்களாக மும்பையின் நகர்ப்புற நிலப்பரப்பின் ஒருங்கிணைந்த பகுதியாக உள்ளது. சுதந்திரப் போராட்ட வீரரும், இந்தியாவின் சுதந்திரப் போராட்டத்தில் முக்கியப் பங்காற்றிய ஜவகர்லால் நேருவின் மனைவியுமான கமலா நேருவின் நினைவாக இந்தப் பூங்காவுக்குப் பெயரிடப்பட்டது.

### புதுப்பித்தல்
2017 மற்றும் 2018 ஆம் ஆண்டுகளில், பெருநகரமும்பை மாநகராட்சி நிர்வாகத்தால் 22 பிப்ரவரி 2018 அன்று பூங்கா புதுப்பிக்கப்பட்டு பொதுமக்களுக்காக திறக்கப்பட்டது.

'குழந்தைகள் பாடல் ' என்ற கருப்பொருளைத் தொடர்ந்து பூங்காவில் இப்போது மராத்தி, இந்தி மற்றும் ஆங்கிலத்தில் பல்வேறு குழந்தைகள் பாடல்கள் கருப்பொருளாகக் கொண்டு கூடுதல் இடங்கள் வடிவமைக்கப்பட்டுள்ளன.


படிமம்:Boot_house_in_Kamala_Nehru_park.jpg|alt=Old Woman's Shoe in 2000|காலணி வடிவில் அமைக்கப்பட்டுள்ள ஒரு இடம் , 2000


## மேற்கோள்கள்

பகுப்பு:மும்பை
பகுப்பு:பூங்காக்கள்
பேராக் மாநிலத்தின் பிரித்தானிய முதல்வர்களின் பட்டியல்

**பேராக் மாநிலத்தின் பிரித்தானிய முதல்வர்கள்** (மலாய்:*Residen British di Perak*; ஆங்கிலம்:*British Residents of Malay State of Perak*) என்பது 1874-ஆம் ஆண்டில் இருந்து 1951-ஆம் ஆண்டு வரையில் தீபகற்ப மலேசியாவின் பேராக் மாநிலத்தில் பிரித்தானிய முதல்வர்களாகப் பதவி வகித்தவர்களைக் குறிப்பிடுவதாகும். 

பிரித்தானிய முதல்வர் (*British Resident*) பதவி ஒரு நிர்வாகப் பதவியாக இருந்தது. 1974 பங்கோர் உடன்படிக்கையின் விதிமுறைகளின்படி, மலாய் பழக்கவழக்கங்கள் மற்றும் மதத்தைத் தவிர, பேராக் மாநில நிர்வாகத்தில் உள்ள அனைத்துச் செயல்பாடுகளுக்கும்; பேராக் மாநிலத்தின் பிரித்தானிய முதல்வர் (*British Residents of Perak*) பொறுப்பு வகித்தார். அத்துடன் பேராக் சுல்தானின் ஆலோசகராகவும் சேவை செய்தார். அன்றைய **பிரித்தானிய முதல்வர்** பதவி, இன்றைய மாநில **[[மந்திரி பெசார்]]** *(Menteri Besar)* பதவிக்குச் சமமானது.

## பொது

அப்போதைய பிரித்தானிய ரெசிடென்ட் (*British Resident*) பதவி என்பது இன்றைய மந்திரி பெசார் பதவிக்கு இணையானதாகும். அவர் பேராக் மாநில நிர்வாக மன்றத்தின் தலைவராக இருந்தார்; அதே வேளையில் பேராக் மாநிலத்தின் சுல்தான்; பேராக் மாநிலப் பேரவையின் தலைவராக இருந்தார். பிரித்தானிய முதல்வருக்கான அதிகாரப்பூர்வ இல்லம் தைப்பிங் முதல்வர் குன்றில் (*Residency Hill*) இருந்தது. மற்ற இல்லங்கள் கோலாகங்சார் மற்றும் ஈப்போவில் இருந்தன.

இரண்டாம் உலகப் போருக்குப் பின்னர், பிரித்தானிய முதல்வர் பதவி என்பது பிரித்தானிய ஆலோசகர் பதவி (*British Adviser*) என பெயர் மாற்றம் செய்யப்பட்டது. இறுதியில், மலாயா சுதந்திரம் அடைந்ததும், பிரித்தானிய ஆலோசகர் பதவி நீக்கப்பட்டது.

## பேராக் மாநிலத்தின் பிரித்தானிய முதல்வர்களின் பட்டியல் (1874 –1951)

## மேற்கோள்கள்

*British Residential System in Perak

## மேலும் காண்க
* சிங்கப்பூரின் வரலாறு
* மலேசியாவின் வரலாறு

## வெளி இணைப்புகள்

பகுப்பு:பிரித்தானிய மலாயா‎
பகுப்பு:பேராக் வரலாறு
பகுப்பு:மலேசிய அரசியல் வரலாறு
பகுப்பு:மலேசியா தொடர்பான பட்டியல்கள்
என். எச். சிவசங்கர ரெட்டி

**நாகசந்திரா அனுமந்த சிவசங்கர ரெட்டி** (*Nagasandra Hanumantha Shivashankara Reddy*) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் கர்நாடக சட்டமன்றத்தின் முன்னாள் உறுப்பினர் ஆவார். கர்நாடக சட்டப்பேரவை முன்னாள் துணை சபாநாயகரும்  2018 ஆம் ஆண்டில் கர்நாடகாவின் விவசாய அமைச்சரும் ஆவார். தொடர்ந்து ஐந்து முறை கௌரிபிடனூர் சட்டமன்றத் தொகுதியில் இருந்து கர்நாடக சட்டமன்ற உறுப்பினராக இருந்தார், ஆறாவது முறையாகத் தோல்வியடைந்தார்.

## அரசியல் வாழ்க்கை
காங்கிரசில் தேர்தலில் போட்டியிட வாய்ப்பு மறுக்கப்பட்டதால் 1999 ஆம் ஆண்டில் சுயேச்சை வேட்பாளராக கர்நாடக சட்டப்பேரவைக்கு ரெட்டி முதன்முதலில் தேர்ந்தெடுக்கப்பட்டார். இதற்கு முன்பு, இவர் கிராம சபை மட்டத்தில் பணியாற்றியுள்ளார். அதைத் தொடர்ந்து நடந்த மூன்று மாநில சட்டப்பேரவைத் தேர்தல்களில், ரெட்டி காங்கிரஸ் வேட்பாளராகப் போட்டியிட்டு ஒவ்வொரு முறையும் வெற்றி பெற்றார்.

சூலை 2013 இல், இவர் வேட்பு மனுக்களைத் தாக்கல் செய்த ஒரே வேட்பாளராக ஒருமனதாக சட்டமன்றத்தின் துணை சபாநாயகராக தேர்ந்தெடுக்கப்பட்டார். நீண்ட காலம் சட்டமன்ற உறுப்பினராகப் பணியாற்றிய போதிலும் சித்தராமையாவின் அமைச்சரவையில் இவருக்கு அனுமதி மறுக்கப்பட்டது.

எச். டி. குமாரசாமியின் இரண்டாவது அமைச்சரவையில் விவசாய அமைச்சராக இருந்தார்.

2023ஆம் ஆண்டு நடைபெற்ற பொதுத் தேர்தலில், கௌரிபிடனூர் தொகுதியில், கே. எச். புட்டசாமி கவுடாவிடம் (சுதந்திரம்) சுமார் 37,000 வாக்குகள் வித்தியாசத்தில் தோல்வியடைந்தார்.

## தனிப்பட்ட வாழ்க்கை மற்றும் கல்வி
ரெட்டி 1954 செப்டம்பர் 24 அன்று கவுரிபிதனூர் வட்டத்தில் உள்ள எச். நாகசந்திரா என்ற கிராமத்தில் (இன்றைய கர்நாடகா சிக்கபல்லபுரா மாவட்டத்தில்) சுபாசனம்மா மற்றும் என். எஸ். அனுமந்த ரெட்டி ஆகியோருக்கு ஒரு வொக்கலிகர் குடும்பத்தில் பிறந்தார். ஒரு செல்வந்தக் குடும்பமாக இருந்த இதில் பல சுதந்திர ஆர்வலர்கள் இருந்தனர். தார்வாட்டில் உள்ள வேளாண் அறிவியல் பல்கலைக்கழகத்தில் வேளாண் அறிவியலில் இளங்கலைப் பட்டம் பெற்றுள்ளார்.

## மேற்கோள்கள்

## வெளி இணைப்புகள்

* 
* என். எச். சிவசங்கர ரெட்டி உயிர் கன்னடத்தில்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:கர்நாடக சட்டமன்ற உறுப்பினர்கள்
ரேகா ராணி தாஸ் போரோ

**ரேகா ராணி தாஸ் போரோ** (Rekha Rani Das Boro) இந்தியாவின் அசாமைச் சேர்ந்த மூத்த அரசியல்வாதி ஆவார். சமூக நலன் மற்றும் பட்டு வளர்ப்பு மற்றும் நெசவுக்கான மாநில அமைச்சராகவும், அசாம் அரசில் சமவெளி பழங்குடியினர் மற்றும் பிற்படுத்தப்பட்டோர் நலத்துறை அமைச்சராகவும் பணியாற்றியுள்ளார். இவர், மாநில பாஜகவின் தற்போதைய துணைத் தலைவராக உள்ளார்.  சட்டமன்ற உறுப்பினராகவும் இருந்த விடுதலைப் போராட்ட வீரர் பிரேன் தாஸ் போரோவின் மகள் ஆவார்.

## அரசியல் வாழ்க்கை
ரேகா ராணி தாஸ் போரோ அசாம் கண பரிசத் ( ஏஜிபி ) கட்சியில் தனது அரசியல் வாழ்க்கையைத் தொடங்கி, கட்சியின் மூத்த தலைவராகப் பணியாற்றினார். இவர், 2019 இல் பாஜகவில் சேர்ந்தார். 1985 மற்றும் 1996  ஆம் ஆண்டுகளில் பரமா தொகுதியிலிருந்து இரண்டு முறை சட்டசபை உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:1960 பிறப்புகள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
இலட்சுமன் பாக்

**இலட்சுமன் பாக்** (*Laxman Bag*) என்பவர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். பாக் 2024ஆம் ஆண்டு நடைபெற்ற ஒடிசா சட்டமன்றத் தேர்தலில் காந்தபஞ்சி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஒடிசா முதலமைச்சராக இருந்த நவீன் பட்நாயக் தோற்கடித்துத்தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
கடூர் சாகிப் மக்களவைத் தொகுதி

**கடூர் சாகிப் மக்களவைத் தொகுதி** (*Khadoor Sahib Lok Sabha constituency*) என்பது வட இந்தியாவில் உள்ள பஞ்சாப் மாநிலத்தின் 13 மக்களவைத் (பாராளுமன்ற) தொகுதிகளில் ஒன்றாகும். 2008 ஆம் ஆண்டு நாடாளுமன்ற மற்றும் சட்டமன்றத் தொகுதிகள் தொகுதி மறுவரையறை செய்தபிறகு  இந்தத் தொகுதி புதிதாக  உருவாக்கப்பட்டது.

## சட்டமன்றத் தொகுதிகள்
இந்த தொகுதியில் ஒன்பது சட்டமன்றத் தொகுதிகளை உள்ளடக்கியது. தொகுதி மறுவரையறைக்கு முன்பு, இந்தத் தொகுதிக்குள் அடங்கியுள்ள சட்டமன்றத் தொகுதிகளான கபூர்தலா மற்றும் சுல்தான்பூர் லோதி சட்டமன்றத் தொகுதிகள் ஜலந்தர் மக்களவைத் தொகுதியிலும், ஜிரா சட்டமன்றத் தொகுதி ஃபிரோஸ்பூர் மக்களவைத் தொகுதியிலும்,  ஜந்தியாலா, பட்டி, காதூர் சாகிப், தர்ன் தரன் சட்டமன்றத் தொகுதிகள் தர்ன் தரன் மக்களவைத் தொகுதியிலும் இருந்தன. 2008 தொகுதி மறுவரையறைக்குப் பிறகு கெம் கரண் சட்டமன்றத் தொகுதி  புதியாக உருவாக்கப்பட்டது.

## நாடாளுமன்ற உறுப்பினர்கள்

## மேற்கோள்கள்

பகுப்பு:அமிர்தசரஸ் மாவட்டம்
பகுப்பு:பஞ்சாப் (இந்தியா) மக்களவைத் தொகுதிகள்
கோட்டா மக்களவைத் தொகுதி

**கோட்டா மக்களவை தொகுதி** (*Kota Lok Sabha constituency*) என்பது இந்தியாவில் இராசத்தான் மாநிலத்தின் 25 மக்களவைத் தொகுதிகளில் ஒன்றாகும்.

## சட்டசபை பிரிவுகள்
தற்போது, கோட்டா மக்களவைத் தொகுதியில் எட்டு மாநிலச் சட்டப் பேரவைத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

### 2019

## மேலும் காண்க

* கோட்டா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:கோட்டா மாவட்டம்
அரிபாய் படேல்

**அரிபாய் படேல்** (*Haribhai Patel*) என்பவர் இந்தியாவின் குசராத்தின் உஞ்சாவைச் சேர்ந்த அரசியல்வாதி ஆவார். இவர் பாரதிய ஜனதா கட்சியினைச் சார்ந்தவர். 2024ஆம் ஆண்டு நடைபெற்ற இந்திய பொதுத் தேர்தலில் மகேசனா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:குஜராத் அரசியல்வாதிகள்
சீபோர்கியம் அறுகார்பனைல்

**சீபோர்கியம் அறுகார்பனைல்** (Seaborgium hexacarbonyl) என்பது  Sg(CO)6 என்ற  மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமவுலோகச் சேர்மமாக வகைப்படுத்தப்படும் இச்சேர்மம் சீபோர்கியம் கார்பனைல் என்ற பெயராலும் அழைக்கப்படுகிறது. குரோமியம், மாலிப்டினம் மற்றும் தங்குதன் ஒப்புமைகளைப் போலவே, இதுவும்  சுழிய ஆக்சிசனேற்ற நிலையில் சீபோர்கியத்தின்  ஆவியாகும் வழிப்பெறுதியாகும். சீபோர்கியம் அறுகார்பனைலலின் நடைமுறை பயன்பாடு குறைவாக உள்ளது. விஞ்ஞான ஆர்வத்திற்கு வெளியே, இதுவும் பிற ஆக்டிணைடு தாண்டல் சேர்மங்கள் அதிக அணுமின் சுமையின் விளைவாக மின்னணு கட்டமைப்பில் ஏற்படும் சார்பியல் விளைவுகளை வெளிச்சம் போட்டுக் காட்ட ஆய்வு செய்யப்படுகின்றன. 

## தயாரிப்பு
ஈலியம் மற்றும் கார்பன் மோனாக்சைடு கலவை மூலம் சீபோர்கியம் அணுக்களை அனுப்புவதன் மூலம் Sg(CO)6 சேர்மத்தை தயாரிக்கலாம்:

:Sg + 6 CO → Sg(CO)6

## வினைகள்
சீபோர்கியம் அறுகார்பனைல் இலகுவான ஒரின வேதிப்பொருள்களான மாலிப்டினம் அறுகார்பனைல்  மற்றும் தங்குதன் அறுகார்பனைல் போன்றவற்றை ஒத்திருக்கும் வகையில் SiO2 மேற்பரப்புடன் வினைபுரிந்து தொடர்பு கொள்கிறது.

## மேற்கோள்கள்

பகுப்பு:சீபோர்கியம்
பகுப்பு:கார்பனைல் அணைவுச் சேர்மங்கள்
முகமது அனீபா

ஹாஜி **முகமது அனீபா** (*Mohmad Haneefa*) என்பவர் இலடாக்கு பகுதி கார்கில் மாவட்டத்தைச் சேர்ந்த ஓர் இந்திய அரசியல்வாதி ஆவார். இவர் ஒன்றிய பிரதேசமான லடாக்கில் உள்ள இலடாக்கு மக்களவைத் தொகுதியைப் பிரதிநிதித்துவப்படுத்தும் 18ஆவது மக்களவை உறுப்பினராக உள்ளார்.

## அரசியல் வாழ்க்கை
2023 கார்கில் தேர்தலில், அனீபா கார்கிலில் உள்ள எல்ஏஎச்டிசி-யில் பரோ தொகுதியில் காதிம் உசைனுக்கு எதிராகப் போட்டியிட்டார். இதில் இவர் 66 வாக்குகள் வித்தியாசத்தில் தோல்வியடைந்தார். 2024 இந்தியப் பொதுத் தேர்தலில், அனீபா லடாக் மக்களவைத் தொகுதியில் சுயேட்சையாகப் போட்டியிட்டார். இவர் இந்த தேர்தலில் வெற்றிபெற்று 18ஆவது மக்களவைக்குத் தேர்ந்தெடுக்கப்பட்டார். செரிங் நாம்க்யால் மற்றும் தாசி கியால்சன் ஆகியோரை தோற்கடித்தார். இவர்கள் இருவரும் முறையே இந்திய தேசிய காங்கிரசு மற்றும் பாஜக கட்சியினைச் சார்ந்தவர்கள்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
கீ கின் இரகசியச் சங்கம்

**கீ கின் இரகசியச் சங்கம்** (மலாய்; ஆங்கிலம்: *Ghee Hin Kongsi*; சீனம்: 義興公司 Yì Xìng Gōng Sī) என்பது சிங்கப்பூர் மற்றும் மலாயாவில் 1820-இல் உருவாக்கப்பட்ட ஓர் இரகசியச் சங்கம் ஆகும். கீ கின் என்றால் சீன மொழியில் "நீதியின் எழுச்சி" என்று பொருள். 

இந்தச் சங்கம் பெரும்பாலும் ஹக்கா எனும் மற்றொரு சீனச் சமூகத்தினர் (*Hokkien people*) ஆதிக்கம் செலுத்தி வந்த ஆய் சான் இரகசியச் சங்கம் எனும் இரகசியச் சங்கத்திற்கு (*Hai San Secret Society*) எதிராகப் போராடியது. கீ கின் இரகசியச் சங்கம் செயல்பட்டு வந்த 70 ஆண்டுகள் காலத்தில், பழி வாங்கும் நடவடிக்கைகளின் மூலமாக மலாயா, சிங்கப்பூர் பிரதேசங்களில் பல்லாயிரம் பேர் கொல்லப்பட்டு இருக்கலாம் என அறியப்படுகிறது.

## பொது

கீ கின் தொடக்கத்தில் கான்டோனீசு மக்களால்  (*Cantonese people*) ஆதிக்கம் செலுத்தப்பட்டது. இருப்பினும் 1860-ஆம் ஆண்டுகளில் ஆக்கியன் மக்கள் அதிகமானோர் சங்கத்தில் இணைந்தனர். அந்த வகையில் அந்தச் சமூகத்தினர் பெரும்பான்மை உயர்நிலையை உருவாக்கிக் கொண்டனர். அதே வேளையில், தியோச்யூ, அயினானிஸ் மற்றும் ஹக்கா மக்கள் சிறுபான்மை இனக்குழுக்களாக உறுப்பியம் பெற்று இருந்தனர்.

கீ கின் இரகசிய சங்கத்தின் முக்கிய தலைவர்களில் ஒருவர் சின் ஆ யாம்(*Chin Ah Yam*). இவர் சீனாவின் குவாங்டொங் மாநிலத்தைச் சேர்ந்த ஒரு விவசாயி ஆவார். சீனாவில் இருந்து மலாயாவிற்குப் புலம்பெயர்ந்த சீனர்களுக்கு உதவி செய்வது; மற்றும் நிதி ஆதரவு வழங்குவது; ஆகியவற்றுக்காகவே கீ கின் இரகசிய சங்கம் அமைக்கப்பட்டது. அத்துடன் சீனாவின் குயிங் வம்சத்தை தூக்கி எறிவதும்;மிங் வம்சத்தை மீட்டெடுப்பதும் அதன் பொதுவான நோக்கமாகவும் இருந்தது.

### சிங்கப்பூர் டான் டோக் செங் மருத்துவமனை

இந்தச் சங்கத்தின் தலைமைக் கட்டிடம் சிங்கப்பூர், லாவெண்டர் தெருவில் இருந்தது. அந்தக் கட்டிடம் 1892-இல் இடிக்கப்பட்டது. அதற்கு முன்னரே  அந்தக் கட்டிடத்தின் உரிமம் சிங்கப்பூர் டான் டோக் செங் மருத்துவமனைக்கு வழங்கப்பட்டது. 

1850-இல் கத்தோலிக்க மக்கள்; மற்றும் ஹக்கா மக்களைக் கொலை செய்ததற்காக, இந்த கீ கின் இரகசிய சங்கம் பெயர் பெற்றது. ஏறக்குறைய் 500 பேர் கொல்லப்பட்டனர். 1876 -ஆம் ஆண்டில், அஞ்சல் கட்டணம் மற்றும் அஞ்சல் மூலமாகப் பணம் அனுப்பும் கட்டணம் ஆகியவற்றில் விலையேற்றம் ஏற்பட்டதால் அஞ்சல் அலுவலக ஊழியர்களும் கொல்லப்பட்டனர்.

## சிங்கப்பூர் அரசாங்கத்தின் நடவடிக்கை

கீ கின் இரகசிய சங்கத்தின் தீவிரமான செயல்பாடுகள் கட்டுப்பாடுகளை மீறிப் போனதும் நீரிணை குடியேற்றங்கள் அரசாங்கம் நடவடிக்கை எடுக்கத் தொடங்கியது. முதலில் சங்க உறுப்பினர்களின் செயல்பாடுகள் கட்டுப்படுத்தப்பட்டன. 

இறுதியாக 1890-களில் இருந்து கீ கின் சமூகத்தின் மீதான ஒடுக்குமுறை தொடங்கியது. அதன் விளைவாக கீ கின் இரகசிய சமூகத்தைச் சேர்ந்த தியோச்யூ மக்கள் ஆயிரக் கணக்கானோர் களை எடுக்கபட்டனர்.

## மேலும் காண்க
* ஆய் சான் இரகசியச் சங்கம்
* ஜேம்ஸ் பர்ச்
* பங்கோர் உடன்படிக்கை 1874

## மேற்கோள்கள்

* Lim, Irene. (1999) *Secret societies in Singapore*, National Heritage Board, Singapore History Museum, Singapore 

## வெளி இணைப்புகள்
* Ghee Hin — Encyclopædia Britannica http://www.britannica.com/eb/topic?idxStructId=232611&typeId=13

பகுப்பு:பிரித்தானிய மலாயா‎
பகுப்பு:பேராக் வரலாறு
பகுப்பு:சிங்கப்பூரின் வரலாறு
தேசியவாத காங்கிரசு கட்சி (சரத்சந்திர பவார்)

**தேசியவாத காங்கிரசு கட்சி (சரத்சந்திர பவார்**)(Nationalist Congress Party – Sharadchandra Pawar) அல்லது **என்சிபி-எஸ்பி** என்பது இந்தியாவில் மகாராட்டிராவில் சரத் பவார் தலைமையில் உருவாக்கப்பட்ட ஓர் அரசியல் கட்சியாகும். அஜித் பவார் தலைமையிலான குழுவைத் தேசியவாத காங்கிரசு கட்சியாக இந்தியத் தேர்தல் ஆணையம் அங்கீகரித்த பின்னர் இக்கட்சி உருவாக்கப்பட்டது.

## வரலாறு
சூலை 2023இல், அஜித் பவார், 40 சட்டமன்ற உறுப்பினர்களுடன், சரத் பவார் தலைமையிலான தேசியவாத காங்கிரசு கட்சி விட்டு வெளியேறி, ஆளும் சிவசேனா-பாஜக அரசாங்கத்தில் மகாராட்டிராவின் துணை முதல்வராகச் சேர்ந்தார். இதனால் தேசியவாத காங்கிரசு கட்சியில் பிளவு ஏற்பட்டது. 7 பிப்ரவரி 2024 அன்று, இந்தியத் தேர்தல் ஆணையம் அஜித் பவார் தலைமையிலான பிரிவுக்குக் கட்சியின் பெயர் மற்றும் சின்னத்தை வழங்கியது. சரத் பவார் தலைமையிலான பிரிவினர் "தேசியவாத காங்கிரசு கட்சி (சரத்சந்திர பவார்)" என்ற புதிய பெயரைப் பெற்றனர்.

## கட்சி சின்னம்
இந்தியத் தேர்தல் ஆணையம் இக்கட்சிக்கு "ஒரு மனிதன் குழல் ஊதும் (trumpet) " (மராத்தியில் துட்டாரி வஜ்வனாரா மனூஸ்) சின்னத்தை ஒதுக்கியுள்ளது.

## கட்சிக் கொடி
தேசியவாத காங்கிரசு கட்சியின் கொடி (சரத்சந்திர பவார்) இதன் சின்னம் மற்றும் இந்தியக் கொடியைக் கொண்டுள்ளது.

## மாநிலங்களவை உறுப்பினர்களின் பட்டியல்

* தடித்த எழுத்துக்கள் மாநிலங்களவையில் தலைவரைக் குறிக்கிறது

## மக்களவை உறுப்பினர்களின் பட்டியல்

* தடித்த எழுத்துக்கள் மக்களவையில் தேசியவாத காங்கிரசு (சப) தலைவரை குறிக்கிறது.

## மேலும் காண்க

* இந்திய அரசியல்
* இந்தியாவில் உள்ள அரசியல் கட்சிகளின் பட்டியல்
* தேசியவாத காங்கிரஸ் கட்சி
* தேசிய ஜனநாயகக் கூட்டணி (இந்தியா) 

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:மகாராட்டிரம்
பலவான் நீலச் சிட்டு

**பலவான் நீலச் சிட்டு** (Irena tweeddalii) என்பது ஐரினிடே குடும்பத்தைச் சேர்ந்த ஒரு பறவை சிற்றினமாகும். இது பிலிப்பைபீன்சி உள்ள பலவான் தீவில் மட்டுமே காணப்படும் அகணிய உயிரி.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

## மேற்கோள்கள்

பகுப்பு:பிலிப்பீன்சு பறவைகள்
ஆய் சான் இரகசியச் சங்கம்

**ஆய் சான் இரகசியச் சங்கம்** (ஆங்கிலம்: *Hai San Secret Society*; மலாய்: *Kongsi gelap Hai San*;  சீனம்: 海山公司 Hǎi Shān Gōng Sī) என்பது 1820-ஆம் ஆண்டில், மலாயா, பினாங்கு புறநகர்ப் பகுதிகளைத் தளமாகக் கொண்டு நிறுவப்பட்ட ஒரு சீன இரகசியச் சங்கம் ஆகும்.  இருப்பினும் இந்தச் சங்கம் முதன்முதலில் தென்சீனாவில் தோற்றம் கண்டதாக அறியப்படுகிறது.  

பினாங்கில் தோற்றுவிக்கப்பட்ட போது லோ ஆ சோங் (*Low Ah Chong*); கோக் ஆ கியோவ் (*Hok Ah Keow*) என்பவர்கள் அதன் தலைவர்களாக இருந்தனர். 1825-ஆம் ஆண்டில், சங்கத்தின் தலைமையகம் பினாங்கு பீச் தெருவில் (*Beach Street*) அமைந்திருந்தது. தற்போது அந்தச் சாலை  உஜோங் பாசிர் சாலை என அழைக்கப்படுகிறது. 

## பொது

இந்தச் சங்கத்தில் ஹக்கா சீன இனத்தவர் பெரும்பான்மை உறுப்பினர்களாக இருந்தனர். இந்தச் சங்கம் பெரும்பாலும் கீ கின் சங்கத்தினருக்கு எதிராகச் செயல்பட்டது. 1862-1873-ஆம் ஆண்டுகளில் பேராக் மாநிலத்தில் நடைபெற்ற லாருட் போர்களில் முக்கிய இடத்தையும் வகித்தது. லாருட் போர்களில் சுங் கெங் கியூ (*Chung Keng Quee*) என்பவர் ஆய் சான் சங்கத்திற்குத் தலைமை தாங்கினார்.

தைப்பிங் லாருட் பகுதியில், ஆய் சான் சங்கத்தின் உறுப்பினர்களாக இருந்த ஈயச் சுரங்கத் தொழிலாளர்கள், கீ கின் இரகசியச் சங்கத்தைச் சேர்ந்த சுரங்கத் தொழிலாளர்களுடன் சண்டையில் ஈடுபட்டனர். அந்த இரு இரகசியக் கும்பல்களும் கெலியான் பாவ் மற்றும்  கெலியான் பாருவின் ஈய வயல்களைத் தங்களின் கட்டுப்பாட்டிற்குள் கொண்டு வருவதற்காகச் சண்டையிட்டுக் கொண்டன. இதே போல சிலாங்கூர் மாநிலத்திலும், ஈய வணிகக் கட்டுப்பாட்டிற்காக இரு தரப்புகளும் மோதிக் கொண்டன.

### பங்கோர் உடன்படிக்கை

ஆய் சான் சங்கம் பினாங்கைத் தளமாகக் கொண்ட தோக்கோங் அல்லது துவா பே கோங் எனும் சங்கத்துடன் தோழமையாக இருந்தது. தோக்கோங் சங்க உறுப்பினர்கள் லாருட் பகுதிகளில்]] ஈயம் தோண்டுவதற்கு நிதியுதவி செய்து வந்தனர்.

ஆய் சான் மற்றும் கீ கின் சங்கங்களுக்கு இடையிலான இடைவிடாத சண்டைகளினால், பேராக், சிலாங்கூர் மாநிலங்களின் ஈய உற்பத்தி பெரும் பாதிப்பு அடைந்தது. பின்னர் 1874-ஆம் ஆண்டு பங்கோர் உடன்படிக்கை என அழைக்கப்படும் உடன்படிக்கை கையெழுத்தானது. இரு தரப்பினரும் ஒப்பந்தத்தில் கையெழுத்திட்டனர். அதன் மூலம் இரு சங்கங்களுக்கும் இடையிலான சண்டை சச்சரவுகளும் முடிவுக்கு வந்தன.

## மேலும் காண்க
* கீ கின் இரகசிய சங்கம்
* ஆண்ட்ரு கிளார்க்
* பங்கோர் உடன்படிக்கை 1874

## மேற்கோள்கள்

* Lim, Irene. (1999) *Secret societies in Singapore*, National Heritage Board, Singapore History Museum, Singapore 

## வெளி இணைப்புகள்
*Encyclopædia Britannica - Hai San 
*"Chinese Secret Societies" by Frederick Boyle, published in Harper's New Monthly Magazine Volume 83, Issue 489.
*Hakka secret society in Malaya - Hai San
*Political and Statistical Account of the British Settlements in the Straits of Malacca, Viz: Pinang, Malacca, and Singapore By Thomas John Newbold, Published by J. Murray, 1839

பகுப்பு:பிரித்தானிய மலாயா‎
பகுப்பு:பினாங்கு வரலாறு
பகுப்பு:பேராக் வரலாறு
பகுப்பு:சிங்கப்பூரின் வரலாறு
இராஜீவ் பரத்வாஜ்

**இராஜீவ் பரத்வாஜ்** (*Rajeev Bhardwaj*) என்பவர் பாரதிய ஜனதா கட்சி சேர்ந்த இந்திய அரசியல்வாதி ஆவார். இவர் இந்தியாவின் 18வது மக்களவை உறுப்பினராக உள்ளார்.

## இளமை
ராஜீவ் பரத்வாஜ் முதலில் காங்க்ரா மாவட்டத்தின் தேக்ராவில்  உள்ள மங்க்வாலில் வசித்து வந்தார். இருப்பினும், 1970களில் பாங் அணை கட்டப்பட்டதைத் தொடர்ந்து இவரது குடும்பம் கிராமத்திலிருந்து வெளியேற்றப்பட்டது. பல குடும்பங்கள் வாக்குறுதியாக்கப்பட்ட  இழப்பீடு மற்றும் அதைத் தொடர்ந்து நில ஒதுக்கீட்டைப் பெறாததால் பரத்வாஜ் தொடர்ந்து தன்னை ஒரு பாங் அணை வெளியேற்றவாதி என்று அடையாளப்படுத்திக் கொள்கிறார்.

## அரசியல் வாழ்க்கை
பரத்வாஜ் தற்போது காங்க்ரா தொகுதியிலிருந்து இந்திய மக்களவை உறுப்பினராகப் பணியாற்றுகிறார். 2024 இந்தியப் பொதுத் தேர்தலில் தனது நெருங்கிய போட்டியாளரான ஆனந்த் சர்மாவினை 251,895 வாக்குகள் வித்தியாசத்தில் தோற்கடித்து வெற்றிபெற்று மக்களவை உறுப்பினர் ஆனார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பிலிப்பீன்சு நீலச் சிட்டு

**பிலிப்பீன்சு நீலச் சிட்டு** (*Philippine fairy-bluebird*) என்பது ஐரினிடே குடும்பத்தைச் சேர்ந்த ஒரு பறவை சிற்றினமாகும். இது பிலிப்பீன்சில் உள்ள லூசோன், மிண்டனாவோ, சமர் மற்றும் போகொல் தீவுகளில் காணப்படுகிறது.

இதன் இயற்கையான வாழ்விடங்கள் வெப்பமண்டல ஈரமான தாழ்நில காடுகள் மற்றும் வெப்பமண்டல ஈரநில மலைக் காடுகள் ஆகும். பிலிப்பீன்சு கொண்டலாத்தி, நீலத் தலை விசிறிவால் மற்றும் பிற வனப் பறவைகளுடன் கலப்பு மந்தைகளிலும் இவை காணப்படுகின்றன. வாழ்விட இழப்பு மற்றும் உணவு மற்றும் செல்லப்பிராணி வர்த்தகம் ஆகிய இரண்டிற்காகவும் வேட்டையாடுவதால் இது அச்சுறுத்தப்படுகிறது.

## புராணங்களில்
இடது|thumb|268x268px
இந்தச் சிற்றினம் தாகலாக் மக்களுக்குப் புனிதமானதாகக் கருதப்படுகிறது. ஏனெனில் இது திக்மானுகன் சகுனமாகக் கருதப்படுகிறது. இது பண்டைய காலனித்துவ, பூர்வீக தாகலாக் மதத்தின் உச்சப் படைப்பாளர் கடவுளான பதாலாவின் தூதராக நம்பப்படுகிறது.

தெற்கு லுசோனில் உள்ள பழைய தாகலாக் புராணங்களில், பிலிப்பீன்சு நீலச் சிட்டு திக்மமானுகன் சகுனப் பறவைகள் என்று அழைக்கப்பட்டன. புராணத்தின் படி, ஒரு மூங்கில் தண்டைத் திறந்து ஒரு திக்ம்மனுகன் பறவையை உடைக்குமாறு பதாலா உத்தரவிட்டார். இதிலிருந்து முதல் மனிதர்களான மலகாக்கள் மற்றும் மகந்தா தோன்றினர்.

மற்றொரு புராண நம்பிக்கையின் படி பதாலா, திக்ம்மனுகன் பறவையை (சில நேரங்களில் பாம்பு அல்லது பல்லியின் வடிவத்தில்) மனிதர்கள் பயணத்தைத் தொடரவோ அல்லது நிறுத்தவோ தேவைப்பட்டால் அவர்களுக்கு உதவ அனுப்புகிறார். ஒரு பயணி வலதுபுறத்திலிருந்து இடதுபுறமாகச் செல்லும் ஒரு திக்ம்மமானுகன் சகுனத்தைப் பார்த்தால், பயணத்தைத் தொட "லாபே" அல்லது தெய்வீக ஒப்புதல் பெறுவதாகும். திக்ம்மமானுகன் சகுனம் இடமிருந்து வலமாகக் கடந்து சென்றால், பயணி முன்னேறக்கூடாது. இதை மறுத்து பயணத்தினைத் தொடரும் போது அப்பயணி ஒருபோதும் திரும்பி வர மாட்டார். அனைத்து திக்மானுகன் சகுனப் பறவைகளும் கடவுளுக்குப் புனிதமான புராணப் படாலா மலையில் வாழ்கின்றன என்று கூறப்படுகிறது.

## மேலும் காண்க

* ஆசிய நீலச் சிட்டு

## மேற்கோள்கள்

## வெளி இணைப்புகள்

* Image at ADW

பகுப்பு:பிலிப்பீன்சு பறவைகள்
ஈப்போ தீமோர் மக்களவைத் தொகுதி

**ஈப்போ தீமோர் மக்களவைத் தொகுதி** (மலாய்: *Kawasan Persekutuan Ipoh Timor*; ஆங்கிலம்: *Ipoh Timor Federal Constituency*; சீனம்: 怡保东区国会议席) என்பது மலேசியா, பேராக், கிந்தா மாவட்டத்தில் (*Kinta District*) அமைந்துள்ள ஒரு மக்களவைத் தொகுதி (**P064**) ஆகும்.

ஈப்போ தீமோர் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து ஈப்போ தீமோர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## ஈப்போ தீமோர்

ஈப்போ மாநகரம் இரு மக்களவைத் தொகுதிகளாகப் பிரிக்கப்பட்டு உள்ளது. ஈப்போவின் கிழக்குப் பகுதி ஈப்போ தீமோர் (*Ipoh Timor*) என்றும்; மேற்குப் பகுதி ஈப்போ பாராட் (*Ipoh Barat*) என்றும் அழைக்கப்படுகிறது. 

இந்த நகரம் கிந்தா ஆற்றின் கரைகளில் அமைந்துள்ளது. பேராக் மாநிலத்தின் தலைநகரமான ஈப்போ, மலேசியாவில் மிகவும் சுத்தமான நகரம் என்று அறியப்படுகிறது. 

2021-ஆம் ஆண்டு புள்ளி விவரங்களின்படி, ஈப்போவின் மக்கள் தொகை 1,022,240. அந்த வகையில், அதிக மக்கள் தொகை கொண்ட மலேசிய மாநகரங்களில் நான்காவது இடத்தைப் பெறுகிறது. 19-ஆம், 20-ஆம் நூற்றாண்டுகளில் ஈப்போ பெரும் வணிகத் தளமாகப் புகழ் பெற்று விளங்கியது

### பிராங்க் சுவெட்டன்காம்

ஈப்போ நகரம், மலேசியாவின் தலைநகரமான கோலாலம்பூர் மாநகரில் இருந்து 200 கி.மீ. வடக்கே உள்ளது. வடக்கு-தெற்கு நெடுஞ்சாலை வழியாகவும் ஈப்போ நகரத்தை அடையலாம். ஈப்போ மாநகரம் கிந்தா பள்ளத்தாக்கின் நடு மையத்தில் அமைந்து உள்ளது. 

ஈப்போவைப் புகழ் பெறச் செய்தவர்களில் மிகவும் முக்கியமானவர் சர் பிராங்க் சுவெட்டன்காம் (*Sir Frank Swettenham*). 1920-ஆம் ஆண்டுகளில் ஈப்போ ஒரு மாபெரும் ஈயப் பட்டணமாக உருவெடுத்தது. ஈப்போ நகரை கிந்தா ஆறு இரண்டாகப் பிரிக்கின்றது. மேற்குப் பகுதியில் பழைய நகரமும் கிழக்குப் பகுதியில் புதிய நகரமும் இருக்கின்றது. 

1941-ஆம் ஆண்டு டிசம்பர் மாதம் 15-ஆம் தேதி ஜப்பானியர்கள் ஈப்போவின் மீது படை எடுத்தனர். அவர்களின் ஆட்சி காலத்தில் பேராக் மாநிலத்தின் தலைமைப் பட்டணமாக ஈப்போ அறிவிக்கப்பட்டது. அதற்கு முன்னர் தைப்பிங் நகரம் தான் பேராக் மாநிலத்தின் தலைப் பட்டணமாக இருந்தது.

## ஈப்போ தீமோர் மக்களவைத் தொகுதி

## ஈப்போ தீமோர் மக்களவைத் தேர்தல் முடிவுகள் 2022

## ஈப்போ தீமோர் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* மலேசியத் தேர்தல் தொகுதிகள்
* ஈப்போ
* பெர்ச்சாம்
* மெங்லெம்பு
* ஜெலாப்பாங்
* புந்தோங்
* கிளேபாங்

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
திம் டேவிட்

**திமோதி ஹேஸ் டேவிட்** (Timothy Hays David பிறப்பு 16 மார்ச் 1996) ஓர் ஆத்திரேலியத் துடுப்பாட்டக்காரர் ஆவார். 2022 இல் ஆத்திரேலியாவுக்காக விளையாடுவதற்கு முன்பு, 2019 மற்றும் 2020 ஆம் ஆண்டுகளுக்கு இடையில் சிங்கப்பூர் தேசியத் துடுப்பாட்ட அணிக்காக விளையாடினார். 2022 இ20 உலகக் கிண்ணத்திற்கான ஆத்திரேலிய அணியில் இடம்பெற்றார். இவர் பல்வேறு இருபது20 அணிகளுக்காக விளையாடியுள்ளார். சூலை 2019 இல் சிங்கப்பூருக்காக சர்வதேச அரங்கில் அறிமுகமானார், 2022 இல் இந்தியாவுக்கு எதிரான பன்னாட்டு இ20 இல் அறிமுகமானார்.

## ஆரம்ப கால வாழ்க்கை
திமோதி ஹேஸ் டேவிட், 1997 ஐசிசி கிண்ணத் தொடரில் சிங்கப்பூருக்காக விளையாடிய  ராட் டேவிட்டிற்கு மகனாகச் சிங்கப்பூரில் பிறந்தார். இவரது குடும்பம் 1990 களில் ஆஸ்திரேலியாவிலிருந்து சிங்கப்பூருக்கு குடிபெயர்ந்தது, அங்கு இவரின் தந்தை பொறியியலாளராகப் பணியாற்றினார். 1997 ஆசிய நிதி நெருக்கடியின் காரணமாக இவருக்கு இரண்டு வயதாக இருந்தபோது அவர்கள் மீண்டும் ஆத்திரேலியாவுக்குச் சென்றனர், இவர் பெர்த்தில் வளர்ந்தார்.

## பன்னாட்டுப் போட்டிகள்
சூலை 2019 இல், 2018-19 ஐசிசி இ20 உலகக் கிண்ண ஆசிய தகுதிச் சுற்றுப் போட்டியின் பிராந்திய இறுதிப் போட்டிக்கு முன்னதாக சிங்கப்பூர் துடுப்பாட்ட அணிக்கான பயிற்சிக் குழுவில் டேவிட் சேர்க்கப்பட்டார். அதே மாதத்தின் பிற்பகுதியில், போட்டியின் பிராந்திய இறுதிப் போட்டிக்கான சிங்கப்பூரின் இருபது20 சர்வதேச அணியில் இடம்பிடித்தார். 22 சூலை 2019 இல் கத்தாருக்கு எதிராக சிங்கப்பூருக்காக பன்னாட்டு இருபது20 போட்டியில் அறிமுகமானார் 

## மேற்கோள்கள்


## வெளி இணைப்புகள்

* 
* 
* Hobart Hurricanes player profile

பகுப்பு:சர்ரே துடுப்பாட்டக்காரர்கள்
பகுப்பு:ராயல் சேலஞ்சர்ஸ் பெங்களூர் அணி வீரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:சிங்கப்பூர் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
அப்துல் ரசீத் சேக்

**பொறியாளர் சேக் அப்துல் ரசீத்** (*Engineer Sheikh Abdul Rashid*) என்பவர் ஒரு காசுமீர் மற்றும் அரசியல்வாதியும், இந்தியாவின் ஜம்மு காஷ்மீரில் உள்ள பாரமுல்லா மக்களவைத் தொகுதி உறுப்பினரும் ஆவார். முன்னதாக இவர் சம்மு காசுமீர் மாநிலத்தின் அண்ட்வாராவில் உள்ள லாங்கேட் சட்டமன்றத் தொகுதியில் இருந்து சட்டமன்ற உறுப்பினராக தேர்ந்தெடுக்கபட்டிருந்தார். ரசீத் சம்மு காசுமீர் அவாமி இதிகாத் கட்சியின் நிறுவனர் ஆவார்.

## அரசியல் வாழ்க்கை
கட்டுமானப் பொறியியல் பணியில் இருந்த ரசீத்  2008 இல் அரசியலுக்கு வந்தார். 2008 மற்றும் 2014 சட்டமன்றத் தேர்தல்களில் சுயேச்சை வேட்பாளராக லாங்கேட் சட்டமன்றத் தொகுதியில் இருந்து தேர்ந்தெடுக்கப்பட்டார். இதைத்தொடர்ந்து ரசீத் சம்மு - காசுமீர் அவாமி இதிகாத் கட்சியை நிறுவினார். தீவிரவாத அமைப்புகளுக்கு நிதியுதவி அளிப்பதாக எழுந்த குற்றச்சாட்டின் அடிப்படையில் சிறைவாசம் அனுபவித்துவரும் நிலையில், இவர்  2024 மக்களவைத் தேர்தலில் முன்னாள் முதல்வர் உமர் அப்துல்லாவுக்கு எதிராக பாரமுல்லா தொகுதியில் போட்டியிட்டு குறிப்பிடத்தக்க வெற்றியைப் பெற்றார். இது பிராந்தியத்தில் இவருக்கு உள்ள கணிசமான அடிமட்ட ஆதரவையும் அரசியல் செல்வாக்கையும் காட்டுவதாக உள்ளது. ரசீத் 2024 மக்களவைத் தேர்தலில் சம்மு  காஷ்மீரின் முன்னாள் முதல்வர் உமர் அப்துல்லாவை தோற்கடித்தார்.

## கைது
2005 ஆம் ஆண்டில், தீவிரவாதிகளை ஆதரித்ததற்காக சிறீநகரில் வைத்து  கைது செய்யப்பட்டார்.  அதன் பின்னர் மூன்று மாதங்கள் 17 நாட்கள் சிறையில் அடைக்கப்பட்டிருந்தார். இவர் மீது தேச விரோத நடவடிக்கைகளில் ஈடுபட்டதாக குற்றச்சாட்டு சுமத்தப்பட்டது. இவர் சரக்கு, ஊம்மா, ராஜ் பாக் ஆகிய சிறைகளில் வைக்கப்பட்டார். பின்னர் மனிதாபிமான அடிப்படையில் இவர் மீதான அனைத்து குற்றச்சாட்டுகளையும் தலைமை ஜூடாக்கல் மாஜிஸ்திரேட் ஸ்ரீநகர் தள்ளுபடி செய்தார். ரஷீத்தின் கூற்றுப்படி, இவர் மாநில காவல்துறையுடன் நெருக்கமாக பணியாற்றிய ஒட்டுக் குழுக்ககளின் (எதிர் கிளர்ச்சியாளர்கள்)  குழுவால் கைது செய்யப்பட்டார். பின்னர் இவரை ஒரு விசாரணை மையத்திற்கு அழைத்துச் சென்றனர், அங்கு இவர் "விசாரணை" செய்யப்பட்டார். "ஐந்து மாத காவலுக்குப் பிறகு, இவர் தனது விடுதலைக்கு பேச்சுவார்த்தை நடத்தினர். தனது மாடு, ஆடுகள் மற்றும் தந்தையின் சொத்துக்களை விற்று 3.0 லட்சம் திரட்டினார்.  2024 நாடாளுமன்ற தேர்தலில் சிறையில் இருந்தே போட்டியிட்டுள்ளார்.

## தாக்குதல்கள்
இந்தியாவில் மாட்டிறைச்சி உண்ணத் தடை செய்த சர்ச்சைக்குரிய ஒன்றிய அரசின் உத்தரவை எதிர்க்கும் நோக்கில் 8 அக்டோபர் 2015 அன்று, சம்மு காசுமீர் சட்டமன்றத்தைச் சுற்றியுள்ள புல்வெளியில் மாட்டிறைச்சி விருந்து வைத்ததற்காக பொறியாளர் ரசீத் பாஜக சட்டமன்ற உறுப்பினர்களால் தாக்கப்பட்டார்.

உதம்பூரில் காசுமீர் சரக்குந்து ஓட்டுநர் கொலை செய்யப்பட்டது தொடர்பாக இவர் விமர்சித்து கருத்து தெரிவித்த ஒரு நாள் கழித்து புது தில்லி பத்திரிக்கையாளர் மன்றத்தில் பாஜக கட்சியினர் இவர் மீது கருப்பு மை ஊற்றி தாக்குதல் தொடுதனர்.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:18ஆவது மக்களவை உறுப்பினர்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய சுயேட்சை அரசியல்வாதிகள்
அமர்சிங் திசோ

**அமர்சிங் திசோ** (*Amarsing Tisso*) என்பவர் ஓர் இந்திய அரசியல்வாதியும் இந்திய மக்களவை உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். திசோ 2024ஆம் ஆண்டு நடைபெற்ற இந்தியப் பொதுத் தேர்தலில் அசாமின் திபு மக்களவைத் தொகுதியில் போட்டியிட்டு வெற்றிபெற்று மக்களவை உறுப்பினர் ஆனார்.

## மேலும் காண்க
* பாரதிய ஜனதா கட்சி

## மேற்கோள்கள்

பகுப்பு:அசாமிய நபர்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:அசாமிய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பாரமுல்லா மக்களவைத் தொகுதி

**பாரமுல்லா மக்களவைத் தொகுதி** (*Baramulla Lok Sabha constituency*) என்பது வட இந்தியாவில் ஜம்மு காஷ்மீரில் உள்ள ஐந்து மக்களவைத் (பாராளுமன்ற) தொகுதிகளில் ஒன்றாகும்.

## முந்தைய சட்டமன்றத் தொகுதிகள்
பாரமுல்லா மக்களவைத் தொகுதி பின்வரும் சட்டமன்றத் தொகுதிகளைக் கொண்டது:

# கர்னா (சட்டமன்ற தொகுதி எண் 1)
# குப்வாரா (சட்டமன்ற தொகுதி எண் 2)
# லோலாப் (சட்டமன்ற தொகுதி எண் 3)
# ஹந்த்வாரா (சட்டமன்ற தொகுதி எண் 4)
# லாங்கேட் (சட்டமன்ற தொகுதி எண். 5)
# உரி (சட்டமன்ற தொகுதி எண் 6)
# ரபியாபாத் (சட்டமன்ற தொகுதி எண் 7)
# சோபோர் (சட்டமன்ற தொகுதி எண் 8)
# குரேஸ் (சட்டமன்ற தொகுதி எண் 9)
# பாண்டிபோரா (சட்டமன்ற தொகுதி எண் 10)
# சோனாவரி (சட்டமன்ற தொகுதி எண். 11)
# சங்ரமா (சட்டமன்ற தொகுதி எண். 12)
# பாரமுல்லா (சட்டமன்ற தொகுதி எண். 13)
# குல்மார்க் (சட்டமன்ற தொகுதி எண். 14)
# பட்டன் (சட்டமன்ற தொகுதி எண். 15)

## நாடாளுமன்ற உறுப்பினர்கள்

 
^ இடைத்தேர்தல்

## மேற்கோள்கள்

பகுப்பு:குப்வாரா மாவட்டம்
பகுப்பு:பாரமுல்லா மாவட்டம்
பகுப்பு:சம்மு காசுமீர் மக்களவைத் தொகுதிகள்
பரிமல் சுக்லபைதியா

**பரிமல் சுக்லபைதியா** (*Parimal Suklabaidya*; பிறப்பு 20 சனவரி 1958) என்பவர் அசாம் மாநிலத்தைச் சேர்ந்த ஒரு இந்திய அரசியல்வாதி ஆவார். இவர் பாரதிய ஜனதா கட்சியினைச் சார்ந்த அசாம் சட்டமன்ற உறுப்பினராக உள்ளார். 2016ஆம் ஆண்டில் சர்பானந்தா சோனோவால் தலைமையிலான அரசாங்கத்தில் இவர் அமைச்சரானார். இவர் தொலாய் தொகுதியிலிருந்து நான்காவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார். சுக்லபைதியா 2024ஆம் ஆண்டு நடைபெற்ற இந்தியப் பொதுத்தேர்தலில் அசாமின் சில்சர் மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினர் ஆனார்.

## மேற்கோள்கள்

## வெளி இணைப்புகள்

* Parimal Suklabaidya on Facebook

பகுப்பு:1958 பிறப்புகள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பலேடியம்(II) சல்பேட்டு

**பலேடியம்(II) சல்பேட்டு** (*Palladium(II) sulfate*) என்பது PdSO4 என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். செம்பழுப்பு நிறத்தில் நீருறிஞ்சும் திண்மமாக காணப்படும் இச்சேர்மம் ஓர் இருநீரேற்றாக உருவாகிறது.

## தயாரிப்பு
நைட்ரிக் அமிலமும் கந்தக அமிலமும் கலந்த கலவையுடன் பலேடியம் உலோகத்தை சேர்த்து  வினைபுரியச் செய்தால் பல்லேடியம்(II) சல்பேட்டு உற்பத்தியாகிறது. இருமெத்தில்பார்மமைடில் கரைக்கப்பட்ட பலேடியம்(II) சல்பைடுடன் ஆக்சிசனைச் சேர்த்து வினைபுரியச் செய்தும் இதை தயாரிக்க முடியும்.

## வினைகள்
நீரற்ற பலேடியம்(II) சல்பேட்டு காற்றில் உள்ள ஈரப்பதத்தை உறிஞ்சும் போது, ​​அது பச்சை கலந்த பழுப்பு நிற இருநீரேற்றாக உருவாகிறது. 202 பாகை செல்சியசு வெப்பநிலைக்கு இருநீரேற்றை சூடாக்குவதன் மூலம் மீண்டும் நீரற்ற பல்லேடியம்(II) சல்பேட்டு வடிவத்தை உருவாக்க முடியும்.

நீரற்ற பலேடியம்(II) சல்பேட்டு 525 ° செல்சியசு வெப்பநிலையில் பலேடியம்(II) ஆக்சைடாக சிதைந்து கந்தக டிரையாக்சைடை வெளியிடுகிறது: 
:PdSO4 → PdO + SO3

## மேற்கோள்கள்

பகுப்பு:பலேடியம் சேர்மங்கள்
பகுப்பு:சல்பேட்டுகள்
சிந்தாமணி மகராஜ்

**சிந்தாமணி மகாராஜ்** (*Chintamani Maharaj*) பாரதிய ஜனதா கட்சியினைச் சேர்ந்த சத்தீசுகர் மாநில இந்திய அரசியல்வாதி ஆவார்.

## அரசியல் வாழ்க்கை
மகராஜ் 2013ஆம் ஆண்டு லுந்த்ரா சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு சத்தீசுகர் சட்டமன்றத்தில் முதல் முறையாகச் சட்டமன்ற உறுப்பினர் ஆனார். பின்னர் பாரதிய ஜனதா கட்சியில் சேர்ந்து, 2024ஆம் ஆண்டில் இந்தியப் பொதுத் தேர்தலில் சற்குஜா மக்களவைத் தொகுதியில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

## மேலும் காண்க

* சத்தீசுகர் சட்டப் பேரவை

## மேற்கோள்கள்

## வெளி இணைப்புகள்

* Chintamani Maharaj on Facebook
* https://www.patrika.com/tags/lundra-mla-chintamani-maharaj/

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:18ஆவது மக்களவை உறுப்பினர்கள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சோபனாபென் பாரையா

**சோபனாபென் பாரையா** (*Shobhanaben Baraiya*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். சோபனாபென் 2024ஆம் ஆண்டு நடைபெற்ற இந்தியப் பொதுத் தேர்தலில் இராசத்தான் சபர்கந்தா மக்களவை தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார்.

* 18வது மக்களவை

## மேற்கோள்கள்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
சௌரப் நேத்திரவால்க்கர்

**சௌரப் நரேஷ் நேத்திரவால்க்கர்** (*Saurabh Naresh Netravalkar*, பிறப்பு: அக்டோபர் 16, 1991) என்பவர் இந்தியாவில் பிறந்த ஒரு அமெரிக்கத் துடுப்பாட்ட வீரரும், மென்பொருட் பொறியியலாளரும் ஆவார். இவர் ஐக்கிய அமெரிக்கத் துடுப்பாட்ட அணியில் விளையாடுகிறார். இடக்கை நடுத்தர-விரைவுப் பந்துவீச்சாளரான இவர் இந்திய 19 வயதிற்குட்பட்டோர் துடுப்பாட்ட அணியில் விளையாடினார். இவர் தனது முதலாவது முதல்-தரப் போட்டியை மும்பை அணிக்காக 2013–14 ரஞ்சிக் கோப்பைப் போட்டியில் 2023 திசம்பர் 22 இல் விளையாடினார். தனது முதலாவது பட்டியல் அ போட்டியை 2014 பெப்ரவரி 27 இல் மும்பை அணிக்காக 2013–14 விஜய் அசாரே கோப்பையில் விளையாடினார்.

நேத்திரவால்க்கர் ஆரக்கிள் நிறுவனத்தில், எச்1பி நுழைவிசாவில் அமெரிக்காவில் பணியாற்றுகிறார். இவரது லிங்க்டின் தன்விவரத்தின்படி, இவர் தற்போது ஆரக்கிளில் தொழில்நுட்ப ஊழியர்களின் முதன்மை உறுப்பினராகப் பணியாற்றுகிறார். சௌரப் மும்பை அணிக்காக ரஞ்சிக் கோப்பை உட்படப் பிற உள்நாட்டுப் போட்டிகளில் விளையாடியபோது, ​​பின்னர் இந்தியாவில் சிறந்த வாய்ப்புகள் இல்லாததால் அமெரிக்கா சென்றார்.

2024 சூன் 6 அன்று, நேத்திரவால்க்கர் 2024 ஐசிசி ஆண்கள் இ20 உலகக்கிண்ணத்தின் போது சூப்பர் ஓவரை வீசியதன் மூலம் பாக்கித்தானுக்கு எதிரான புகழ்பெற்ற வெற்றியில் முக்கியப் பங்கு வகித்தார். அவர் சூப்பர் ஓவரில் 18 ஓட்டங்களை வெற்றிகரமாகப் பாதுகாத்து, போட்டியில் அமெரிக்காவின் இரண்டாவது தொடர்ச்சியான வெற்றியைப் பெற்றுத் தந்தார். இந்த வெற்றி இறுதியில் அமெரிக்காவை அவர்களின் குழுவில் அட்டவணையில் முதலிடத்திற்கு உயர்த்தியது.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:அமெரிக்கத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
ஈப்போ பாராட் மக்களவைத் தொகுதி

**ஈப்போ பாராட் மக்களவைத் தொகுதி** (மலாய்: *Kawasan Persekutuan Ipoh Timor*; ஆங்கிலம்: *Ipoh Timor Federal Constituency*; சீனம்: 怡保东区国会议席) என்பது மலேசியா, பேராக், கிந்தா மாவட்டத்தில் (*Kinta District*) அமைந்துள்ள ஒரு மக்களவைத் தொகுதி (**P065**) ஆகும்.

ஈப்போ பாராட் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து ஈப்போ பாராட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## ஈப்போ பாராட்

ஈப்போ மாநகரம் இரு மக்களவைத் தொகுதிகளாகப் பிரிக்கப்பட்டு உள்ளது. ஈப்போவின் கிழக்குப் பகுதி ஈப்போ தீமோர் என்றும்; மேற்குப் பகுதி ஈப்போ பாராட் என்றும் அழைக்கப்படுகிறது. இந்த நகரம் கிந்தா ஆற்றின் கரைகளில் அமைந்துள்ளது. உலகிலேயே மிகப் பெரிய ஈயப் பள்ளத்தாக்கு பேராக் மாநிலத்தில் இருக்கும் கிந்தா பள்ளத்தாக்கு ஆகும். இங்கு ஈயம் இருப்பது கண்டுபிடிக்கப் பட்டதும் உலக மக்களின் பார்வை அங்கே திரும்பியது. 

2021-ஆம் ஆண்டு புள்ளி விவரங்களின்படி, ஈப்போவின் மக்கள் தொகை 1,022,240. அந்த வகையில், அதிக மக்கள் தொகை கொண்ட மலேசிய மாநகரங்களில் நான்காவது இடத்தைப் பெறுகிறது. 19-ஆம், 20-ஆம் நூற்றாண்டுகளில் ஈப்போ பெரும் வணிகத் தளமாகப் புகழ் பெற்று விளங்கியது. மக்களில் பலர் செல்வந்தர்களாகும் நோக்கத்தில் ஈப்போவில் குவியத் தொடங்கினர். ஈப்போ நகரமும் வளப்பம் அடைந்தது.

### பிராங்க் சுவெட்டன்காம்

ஈப்போ நகரம், மலேசியாவின் தலைநகரமான கோலாலம்பூர் மாநகரில் இருந்து 200 கி.மீ. வடக்கே உள்ளது. வடக்கு-தெற்கு நெடுஞ்சாலை வழியாகவும் ஈப்போ நகரத்தை அடையலாம். ஈப்போ மாநகரம் கிந்தா பள்ளத்தாக்கின் நடு மையத்தில் அமைந்து உள்ளது. 

ஈப்போவைப் புகழ் பெறச் செய்தவர்களில் மிகவும் முக்கியமானவர் சர் பிராங்க் சுவெட்டன்காம் (*Sir Frank Swettenham*). 1920-ஆம் ஆண்டுகளில் ஈப்போ ஒரு மாபெரும் ஈயப் பட்டணமாக உருவெடுத்தது. ஈப்போ நகரை கிந்தா ஆறு இரண்டாகப் பிரிக்கின்றது. மேற்குப் பகுதியில் பழைய நகரமும் கிழக்குப் பகுதியில் புதிய நகரமும் இருக்கின்றது. 

1941-ஆம் ஆண்டு டிசம்பர் மாதம் 15-ஆம் தேதி ஜப்பானியர்கள் ஈப்போவின் மீது படை எடுத்தனர். அவர்களின் ஆட்சி காலத்தில் பேராக் மாநிலத்தின் தலைமைப் பட்டணமாக ஈப்போ அறிவிக்கப்பட்டது. அதற்கு முன்னர் தைப்பிங் நகரம் தான் பேராக் மாநிலத்தின் தலைப் பட்டணமாக இருந்தது.

## ஈப்போ பாராட் மக்களவைத் தொகுதி

## ஈப்போ பாராட் மக்களவைத் தேர்தல் முடிவுகள் 2022

## ஈப்போ பாராட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* மலேசியத் தேர்தல் தொகுதிகள்
* ஈப்போ
* பெர்ச்சாம்
* மெங்லெம்பு
* ஜெலாப்பாங்
* புந்தோங்
* கிளேபாங்

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
எ. தி. குண்டேவியா

**எசதேசார்ட் தின்சா குண்டேவியா** (*Yezdezard Dinshaw Gundevia*) ஜவகர்லால் நேரு மற்றும் லால் பகதூர் சாஸ்திரி ஆகியோரின் கீழ் பணியாற்றிய இந்தியக் குடிமைப் பணி அதிகாரியும், இராஜதந்திரியும் மற்றும் வெளியுறவுச் செயலாளரும் ஆவார்.

## ஆரம்ப வாழ்க்கை மற்றும் தொழில்
குன்டேவியா சரதுச பார்சி சமூகத்தைச் சேர்ந்தவர். இவர் 1929 இல் பம்பாய் வில்சன் கல்லூரியில் பட்டம் பெற்றார். 1930 இல் இந்தியக் குடிமைப் பணியில் சேர்ந்தார். பின்னர்  ஐக்கிய மாகாணங்களுக்கு அதிகாரியாக நியமிக்கப்பட்டார். அங்கு இவர் 1945 வரை பல்வேறு மாவட்டங்களில் பணியாற்றினார்.

## இராஜதந்திர வாழ்க்கை
யங்கோன் பயணத்தைத் தொடர்ந்து, குன்டேவியா 1948 முதல் 1950 வரை வெளியுறவு அமைச்சகத்தின் இணைச் செயலாளராக நியமிக்கப்பட்டார். பின்னர் மாஸ்கோவிலுள்ள இந்தியத் தூதரகத்தில் ஆலோசகராக பணியாற்றினார். 1953 - 1954 இல், இவர் ஆஸ்திரியா மற்றும் வாடிகனுக்கான ஒரே நேரத்தில் அங்கீகாரத்துடன் சுவிட்சர்லாந்திற்கான இந்திய தூதராக பணியாற்றினார். இதைத் தொடர்ந்து இலண்டனில் துணை உயர் ஆணையராகவும் (1954-56) இலங்கையில் உயர் ஆணையராகவும் (1957-60) பணியாற்றினார். 1961 முதல் 1964 வரை, வெளிவிவகார அமைச்சில் பொதுநலவாயச் செயலாளராக இருந்த கென்டேவியா 1964 இல் வெளியுறவு செயலாளராக ஆனார். நேருவின் கடைசி வெளியுறவுச் செயலாளராக இருந்த இவர், லால் பகதூர் சாஸ்திரியின் இரண்டு ஆண்டு பதவிக்காலத்தில் அவர் தலைமையில் பணியாற்றினார்.  பின்னர் இவர் இந்தியக் குடியரசுத் தலைவர் சர்வபள்ளி இராதாகிருஷ்ணனின் செயலாளராக பணியாற்றினார். குன்டேவியா, காஷ்மீர் தொடர்பான கொள்கை வகுப்பதில் நெருக்கமாக ஈடுபட்டு, ஐக்கிய நாடுகள் சபையில் காஷ்மீர் விவகாரங்களைக் கையாளும் சிறப்புச் செயலாளராகவும், வெளியுறவுச் செயலாளராகவும் பணியாற்றினார். 1962-63 காலகட்டத்தில் காஷ்மீர் பற்றி சுவரண் சிங் - சுல்பிக்கார் அலி பூட்டோ ஆகியோருக்கிடையேயான பேச்சுக்களின் போது இந்தியக் குழுவின் ஒரு பகுதியாகவும் இருந்தார். 1965 இல் நாகாலாந்து கிளர்ச்சியாளர்களுடனான அமைதிப் பேச்சுவார்த்தையின் முதல் கட்டத்தின் போது இந்தியக் குழுவிற்கு வெளியுறவுச் செயலாளராக குன்டேவியா தலைமை தாங்கினார். 

## மேற்கோள்கள்

பகுப்பு:1986 இறப்புகள்
பகுப்பு:1908 பிறப்புகள்
பகுப்பு:இந்திய ஆட்சிப் பணி அலுவலர்கள்
சுப்பையா நாயுடு

**மைசூர் வெங்கடப்பா சுப்பையா நாயுடு** (*Mysore Venkatappa Subbaiah Naidu*) (1896-21 ஜூலை 1962) ஓர் இந்திய நாடக மற்றும் திரைப்பட நடிகர் ஆவார். கன்னடத்தின் முதல் பேசும் படமான சதி சுலோச்சனா (1934) தெலுங்கு மொழியில் *பூகைலாஷ்* (1940) மற்றும் கன்னடத்தில் *பக்த பிரகலாதா* (1958) போன்ற படங்களில் நடித்ததற்காக இவர் நன்கு அறியப்பட்டார். இவர் முதல் கன்னட பேசும் படத்தில் நடித்தார். கன்னடத் திரைப்படத்துறைக்கு தனித்துவத்தைக் கொண்டு வந்தார். இவர் கன்னட நடிகர் லோகேஷின் தந்தையும், கன்னட தொலைக்காட்சி ஆளுமை சிருஜன் லோகேஷின் தாத்தாவும் ஆவார்.[2] நாடகத்தில் இவரது பணியை அங்கீகரித்து, 1961 ஆம் ஆண்டில் சங்கீத நாடக அகாதமி விருது வழங்கப்பட்டது.

## தொழில்
நாயுடு தனது நடிப்பு வாழ்க்கையை மேடை நாடகங்களில் துணை வேடங்களில் தோன்றத் தொடங்கினார். பின்னர், இவர் விரைவில் ஒரு நடிகராக வளர்ந்து முக்கிய வேடங்களில் நடிக்கத் தொடங்கினார். இவர் கன்னட நாடக வட்டங்களில் “கணிசமான ரசிகர்களைப்” பெற்றார். மற்றொரு புகழ்பெற்ற மேடை மற்றும் திரைப்பட ஆளுமை ஆர். நாகேந்திர ராவுடன் அடிக்கடி இணைந்து நடித்து வந்தார். வசந்தசேனா (1941), சத்ய ஹரிச்சந்திரா (1943) மற்றும் *மஹாத்மா கபீர்* (1947) போன்ற ஆரம்பகால கன்னடப் படங்களை இவர்கள் தயாரித்தனர். நாயுடு 1958 ஆம் ஆண்டு *பக்த பிரகலாதா* என்ற திரைப்படத்தின் படப்பிடிப்பில் ஏற்பட்ட ஒரு தீ விபத்தில் இவரது விரல்கள் எரிந்து போனது. இச்சம்பவத்திற்குப் பிறகு இவர் திரைப்படங்களில் நடிப்பதைத் தவிர்த்துவிட்டு நாடகங்களில் கவனம் செலுத்தினார்.

## இறப்பு
நாயுடு தனது குழுவுடன் மண்டியாவில் அம்பரீசன் என்ற நாடகத்தில் நடித்துக் கொண்டிருந்தபோது 21 ஜூலை 1962 அன்று  மாரடைப்பால் இறந்தார். தனது மரணத்திற்கு சில வாரங்களுக்கு மின்பு தனது குழுவான சாகித்ய சாம்ராஜ்ய நாடக மண்டலியுடன் நாடகத்தில் தீவிரமாக ஈடுபட்டிருந்தார். இவர் இறந்த செய்தி கேள்விப்பட்ட இவரின் மனைவி முனிவெங்கடம்மா அதே நாளில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:குடகு மாவட்ட மக்கள்
பகுப்பு:1962 இறப்புகள்
பகுப்பு:1896 பிறப்புகள்
ஜோயந்தா பசுமதாரி

**ஜோயந்தா பசுமதாரி** (*Joyanta Basumatary*) ஓர் இந்திய அரசியல்வாதியும் அசாமைச் சேர்ந்த ஐக்கிய மக்கள் விடுதலைக் கட்சி கட்சியின் உறுப்பினரும் ஆவார். இவர் 2021 முதல் அசாம் சட்டமன்றத்தின் சித்லி தொகுதியின் சட்டமன்ற உறுப்பினராக உள்ளார். பசுமதாரி 2024ஆம் ஆண்டில் நடைபெற்ற இந்தியப் பொதுத் தேர்தலில் அசாமின்கோக்ராஜார் மக்களவைத் தொகுதியில் போட்டியிட்டு வெற்றிபெற்று மக்களவை உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:அசாமிய அரசியல்வாதிகள்
பகுப்பு:18ஆவது மக்களவை உறுப்பினர்கள்